|
|
- 30.16 Cr. Vaccine Doses administered so far under Nationwide Vaccination Drive
- India administered 64.89 lakh vaccine doses in last 24 hours
- India reports 54,069 new cases in last 24 hours
- India's Active Caseload declines to 6,27,057
- 2,90,63,740 Total Recoveries across the country so far
- 68,885 patients recovered during last 24 hours
- Daily recoveries continue to outnumber the Daily New Cases for the 42nd consecutive day
- Recovery Rate increases to 96.61%
- Weekly Positivity Rate remains below 5%, currently at 3.04%
- Daily positivity rate at 2.91%, less than 5% for 17 consecutive days
#Unite2FightCorona
#IndiaFightsCorona
नवी दिल्ली/मुंबई, 24 जून 2021
आरोग्य मंत्रालयाची कोविड-19 घडामोडींवरील माहिती
लसीकरण मोहिमेच्या प्रवासातील मैलाचा दगड पार करत, भारतात एकूण लसीकरण झालेल्या व्यक्तींच्या संख्येने काल 30 कोटींचा टप्पा पार केला. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 40,45,516 सत्रांच्या आयोजनातून कोविड प्रतिबंधक लसीच्या एकूण 30,16,26,028 मात्रा देण्यात आल्या आहेत. गेल्या 24 तासांत, लसीच्या 64,89,599 मात्रा देण्यात आल्या आहेत.
कोविड-19 प्रतिबंधक लसीकरण मोहिमेचे सार्वत्रिकीकरण करण्याचा नवा टप्पा 21 जून 2021 पासून सुरु झाला. केंद्र सरकार, देशभरातील लसीकरण मोहिमेचा वेग वाढवून मोहिमची व्याप्ती वाढवत आहे.
भारतात, गेल्या 24 तासांत, 54,069 नव्या कोविडग्रस्त रुग्णांची नोंद झाली.
गेले सलग 17 दिवस, नव्या कोविड बाधितांची संख्या रोज 1 लाखांहून कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील सक्रीय कोविड रुग्णांच्या संख्येत देखील सतत घसरण होताना दिसत आहे. भारतातील सक्रीय रुग्णसंख्या आज 6,27,057 आहे. गेल्या 24 तासांत, एकूण सक्रीय रुग्णसंख्या 16,137 ने कमी झाली आणि सध्या सक्रीय असलेल्या रुग्णांचे प्रमाण भारतातील एकूण कोविड बाधितांच्या संख्येच्या फक्त 2.08% इतके आहे.
कोविड-19 संसर्गातून अधिकाधिक रुग्ण बरे होत असल्यामुळे, भारतात आता एका दिवसात कोविडमुक्त होणाऱ्यांची संख्या सलग 42 व्या दिवशी दैनंदिन नव्या बाधित रुग्णांच्या संख्येपेक्षा जास्त असल्याचे दिसते. गेल्या 24 तासांत 68,885 कोरोना रुग्ण रोगमुक्त झाले. एका दिवसात बाधित होणाऱ्यांच्या संख्येशी तुलना करता, गेल्या 24 तासांत नवबाधितांपेक्षा 14 हजाराहून जास्त  व्यक्ती रोगमुक्त झाल्या आहेत.
महामारीच्या सुरुवातीपासून कोविड बाधित झालेल्यांपैकी 2,90,63,740 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 68,885 कोरोना रुग्ण रोगमुक्त झाले. यामुळे एकंदर रोगमुक्ती दर 96.61% झाला असून यावरून त्याचा सतत वाढता कल दिसून येतो.
देशभरात कोविड संसर्ग तपासणी चाचण्यांचा वेग वाढविण्यात आला असून गेल्या 24 तासांच्या कालावधीत देशात एकूण 18,59,469 चाचण्या करण्यात आल्या. संसर्गाच्या सुरुवातीपासून आतापर्यंत देशात 39 कोटी 78 लाखांहून जास्त  चाचण्या करण्यात आल्या आहेत.
एकीकडे देशभरात चाचण्यांचे प्रमाण वाढविले जात असतानाच, साप्ताहिक पॉझिटीव्हिटी दरात देखील सातत्याने घसरण दिसून येत आहे. साप्ताहिक पॉझिटीव्हिटी दर सध्या 3.04% आहे तर दैनंदिन पॉझिटीव्हिटी दर आज 2.91% इतका आहे. सलग 17 व्या दिवशी हा दर 5% हून कमी राहिला आहे.
इतर अपडेट्स :
महाराष्ट्र अपडेट:
सात दिवसांनंतर महाराष्ट्रात पुन्हा एकदा एका दिवसात 10,000 पेक्षा जास्त नवीन रुग्णसंख्येची नोंद झाली. बुधवारी राज्यात 10,066 नव्या रुग्णांची नोंद झाल्याने एकूण रुग्णसंख्या 59,97,587 पर्यंत पोहोचली आहे. 163 व्यक्तींच्या मृत्यूंची नव्याने नोंद झाल्यामुळे कोरोनाबळींची एकूण संख्या 1,19,303 झाली आहे. राज्याचा कोरोनामुक्तीचा दर 95.93 टक्के तर मृत्यूचे प्रमाण 1.99 टक्के आहे. दिवसभरात 11,032 रुग्ण बरे होऊन घरी परतल्याने कोरोनामुक्त व्यक्तींची संख्या 57,53,290 इतकी झाली आहे. तर राज्यात सध्या 1,21,859 रुग्णांवर उपचार सुरू आहेत. राज्यात कोरोनाच्या डेल्टा प्लस प्रकाराचा संसर्ग झाल्यामुळे 21 रुग्ण आढळल्याची माहिती आरोग्यमंत्री राजेश टोपे यांनी दिली आहे. कोरोनामुक्त गावांमध्ये ऑफलाइन वर्ग सुरू करण्याचा महाराष्ट्र सरकारचा विचार आहे. शिक्षण विभागाच्या आढावा बैठकीत मुख्यमंत्री उद्धव ठाकरे यांनी, या खेडेगावांत इ. दहावी आणि बारावीचे ऑफलाइन वर्ग पुन्हा सुरू करण्याच्या शक्यता पडताळून पाहण्याचे आदेश दिले.
गोवा अपडेट:
कोरोना प्रादुर्भावाचे नवीन 240 रुग्ण आढळल्याने गोव्याची एकूण रुग्णसंख्या बुधवारी 1,65,197 पर्यंत पोहोचली. विविध रुग्णालयांमधून किमान 390 रुग्णांना सुट्टी देण्यात आली तर 5 रुग्णांचा आज मृत्यू ओढवला. त्यामुळे आता कोरोनामुक्त व्यक्तींची संख्या 1,59,149 तर मृत्युमुखी पडलेल्या रुग्णांची संख्या 3,013 झाली आहे. गोव्यात सध्या 2,795 रुग्णांवर उपचार सुरू आहेत. महाराष्ट्रातील सिंधुदुर्ग जिल्ह्यात डेल्टा प्लस विषाणूप्रकाराचे रुग्ण आढळले. त्या पार्श्वभूमीवर, संबंधित स्थितीकडे गोवा शासनाचे बारीक लक्ष असल्याचे मुख्यमंत्री डॉ.प्रमोद सावंत यांनी बुधवारी सांगितले. आतापर्यंत राज्यात त्या प्रकारचा एकही रुग्ण न आढळल्याचेही ते म्हणाले.
Important TweetsS. Patil/D.Rane